CELEX: 62020TN0403
Language: fi
Date: 2020-06-19 00:00:00
Title: Asia T-403/20: Kanne 19.6.2020 – Wuxi Suntech Power v. komissio

24.8.2020   
            
            
               FI
            
            
               Euroopan unionin virallinen lehti
            
            
               C 279/50
            
         
      Kanne 19.6.2020 – Wuxi Suntech Power v. komissio
      (Asia T-403/20)
      (2020/C 279/64)
      Oikeudenkäyntikieli: englanti
      
         Asianosaiset
      
      
         Kantaja: Wuxi Suntech Power Co. Ltd (Wuxi, Kiina) (edustajat: asianajajat Y. Melin ja B. Vigneron)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Wuxi Suntech Power Co. Ltd:n laatimien, täytäntöönpanoasetuksella (EU) 2017/1570 kumottua sitoumusta rikkoneiden laskujen mitätöinnistä 25.3.2020 annetun komission täytäntöönpanoasetuksen (EU) 2020/444,
               
            
                  —
               
               
                  velvoittamaan komission ja mahdolliset väliintulijat, jotka voivat tukea komissiota menettelyssä, korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste perustuu ilmeiseen arviointivirheeseen asian tosiseikkojen arvioinnissa ja polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 8 artiklan sekä muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1037 13 artiklan ja erityisesti kyseisten artiklojen 9 kohdan rikkomiseen, koska komissio katsoi, että kantaja oli rikkonut komission ja CCCME:n muun muassa kantajan puolesta sopimia sitoumusehtoja. Kantaja noudatti sitoumusta ilmoittamalla Suntech Europe Francen, Suntech Power Italy Co., Srl:n ja Suntech Power Deutschland GmbH:n suorittamiin jälleenmyynteihin liittyvistä laskuista ensimmäiselle riippumattomalle asiakkaalle unionissa siihen saakka, kunnes se ei enää ollut etuyhteydessä kyseisiin yrityksiin. Kantaja noudatti sitoumusta myös ilmoittamalla komissiolle ajoissa sen osakkeenomistuksessa yritysjärjestelyn seurauksena tapahtuneesta muutoksesta, jonka jälkeen kantaja ei enää ollut sidoksissa edellä mainittuihin yrityksiin.
               
            
                  2)
               
               
                  Toinen kanneperuste perustuu siihen, että vaikka kantaja olisi rikkonut sitoumusta, vaikka näin ei ole, komissio menetteli lainvastaisesti toteamalla, etteivät asianomaiset laskut ole päteviä, ja kantamalla niistä tulleja, koska valtuudet, joihin se vetoaa, eivät ole enää voimassa. Tämä johtuu väitetysti siitä, että täytäntöönpanoasetusten (EU) N:o 1238/2013 ja (EU) N:o 1239/2013 voimassaolo päättyi 7.12.2015. Täytäntöönpanoasetusten (EU) 2017/367 ja (EU) 2017 366 voimassaolo päättyi vastaavasti 3.9.2018.
               
            
                  3)
               
               
                  Kolmas kanneperuste perustuu lainvastaisuusväitteeseen Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen polkumyyntitullin käyttöönotosta ja tässä tuonnissa käyttöön otetun väliaikaisen tullin lopullisesta kantamisesta 2.12.2013 annetun neuvoston täytäntöönpanoasetuksen (EU) N:o 1238/2013 3 artiklan 2 kohdasta, lopullisen polkumyyntitullin käyttöön ottamisesta Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun ja 11 artiklan 3 kohdan mukaisen osittaisen välivaiheen tarkastelun jälkeen 1.3.2017 annetun komission täytäntöönpanoasetuksen (EU) 2017/367 2 artiklan 2 kohdasta, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen tasoitustullin käyttöönotosta 2.12.2013 annetun neuvoston täytäntöönpanoasetuksen (EU) N:o 1239/2013 2 artiklan 2 kohdasta, ja lopullisen tasoitustullin käyttöön ottamisesta Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa Euroopan parlamentin ja neuvoston asetuksen (EU) 2016/1037 18 artiklan 2 kohdan mukaisen toimenpiteiden voimassaolon päättymistä koskevan tarkastelun ja 19 artiklan 3 kohdan mukaisen osittaisen välivaiheen tarkastelun jälkeen 1.3.2017 annetun komission täytäntöönpanoasetuksen (EU) 2017/366 2 artiklan 2 kohdasta, joilla annetaan komissiolle valtuudet todeta, etteivät sitoumuslaskut ole päteviä, ja määrätä tulli kantamaan tullit aiemmin tapahtuneesta ja vapaaseen liikkeeseen luovutetusta tuonnista.